**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL NEKILNOJAMOJO TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290; 2009, Nr. 77-3165; 2010, Nr. 25-1177, Nr. 51-2480, 86-4525; 2011, Nr. 52‑2504) 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 straipsnio 2 dalimi, Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Klaipėdos miesto savivaldybės tarybos 2011 m. lapkričio 24 d. sprendimu Nr. T2-378, 3.1 papunkčiu, Klaipėdos miesto savivaldybės taryba nusprendžia:

1. Perduoti nuo 2013 m. sausio 1 d. Klaipėdos miesto savivaldybei nuosavybės teise priklausantį ir biudžetinės įstaigos Klaipėdos kultūrų komunikacijų centro patikėjimo teise valdomą pastatą – kultūros namus Bažnyčių g. 4, Klaipėdoje (unikalus Nr. 2189-5000-1027, pastato žymėjimo indeksas – 7C1p, bendras plotas – 138,44 kv. metro, pradinė vertė – 2820,91 Lt, vidutinė rinkos vertė 2011-12-31 Registrų centro duomenimis – 385000,00 Lt), valdyti, naudoti ir disponuoti patikėjimo teise biudžetinei įstaigai Klaipėdos miesto savivaldybės etnokultūros centrui įstaigos nuostatuose numatytai veiklai vykdyti.

2. Perduoti nuo 2013 m. sausio 1 d. Klaipėdos miesto savivaldybei nuosavybės teise priklausančias ir biudžetinės įstaigos Klaipėdos miesto savivaldybės etnokultūros centro patikėjimo teise valdomas negyvenamąsias patalpas Vežėjų g. 4, Klaipėdoje (pastato, kuriame yra patalpos unikalus Nr. 2192-0004-5019, patalpų žymėjimo indeksai: 1-8, 1-9, 1-10, bendras perduodamų patalpų plotas – 19,73 kv. metro, pradinė vertė – 13715,82 Lt, likutinė vertė 2012 m. rugsėjo 30 d. – 4200,44 Lt), valdyti, naudoti ir disponuoti patikėjimo teise biudžetinei įstaigai Klaipėdos miesto savivaldybės administracijai.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Edvardas Simokaitis, tel. 39 60 36

2012-10-03